Jegyzőkönyv

2016. december 19. napján 14,00 órakor a Gősfa Faluházban megtartott rendkívüli nyilvános képviselő-testületi ülésről.

**Jelen vannak** Farkas Tiborné polgármester

 Vincze Istvánné alpolgármester

 Hessel Ferencné képviselő

 Horváth Edit képviselő

 Szabó Gyuláné képviselő

 Bődey Eszter gazdálkodási ügyintéző jegyző megbízásából

**Farkas Tiborné polgármester** köszöntötte a megjelenteket, Tájékoztatta a képviselőket, hogy a képviselő–testületi ülés összehívására Gősfa Község Önkormányzati Képviselő–testületének az önkormányzat Szervezeti és Működési Szabályzatáról szóló 1/2015 (I.7.) önkormányzati rendelet 12. §. (1) (2) bekezdése alapján, meghívó kiküldése nélkül került sor. A polgármester a képviselő-testületi ülés összehívására okot adó sürgős, halasztást nem tűrő esetként a viziközmű üzemeltetési szerződés módosítás megtárgyalását jelölte meg.

A képviselő-testület egyhangúan a polgármester javaslatára az alábbi napirendet fogadta el:

**Napirend:**

1. **Karácsonyi támogatási összeg megtárgyalása
Előadó: Farkas Tiborné polgármester**
2. **Viziközmű üzemeltetési szerződés módosítás megtárgyalása
Előadó: Farkas Tiborné polgármester**
3. **2016-2030 Gördülő fejlesztési terv módosítása
Előadó: Farkas Tiborné polgármester**
4. **Egyebek**

**Napirend tárgyalása:**

1. **Karácsonyi támogatási összeg megtárgyalása**

 **Előadó: Farkas Tiborné polgármester**

**Farkas Tiborné polgármester:** A napirenddel kapcsolatosan elmondta, hogy a költségvetési adatok lehetőséget biztosítanak arra, hogy a településen minden háztartás részére az önkormányzat 10.000 Ft összegű települési támogatást nyújtson. Ebben a témában a képviselő-testület a 33/2016(XI.23.) számú határozatában 8000 Ft összegű támogatás nyújtásáról döntött. Az előbbiek alapján ez az összeg megemelhető 10.000 Ft-ra. Kérte a képviselőket mondják el véleményüket.

Kérdés, hozzászólás nem hangzott el.

**Farkas Tiborné polgármester:** Indítványozta az önkormányzat 33/2016(XI.23.) számú határozatában szereplő 8000 Ft/ háztartás összegű karácsonyi támogatás 10.000 Ft/háztartás összegre történő módosítását.

Kérdés, hozzászólás az előterjesztéssel kapcsolatban nem hangzott el, az **ülést levezető** **polgármester** a napirend tárgyalását lezárta és megállapította, hogy az ülés határozatképes, jelenlévő képviselők 5 fő, majd szavazásra bocsátotta az elhangzott indítványt.

Gősfa Község Önkormányzati Képviselő-testülete 5 igen egyhangú szavazattal az alábbi határozatot hozta:

# Gősfa Község Önkormányzati Képviselő-testületének35/2016.(XII.19.) számú határozata

Gősfa Község Önkormányzati Képviselő-testülete a 33/2016(XI.23.) számú határozatában meghatározott 8000 Ft/háztartás összegű Karácsonyi támogatást módosítja 10.000 Ft/háztartás összegű támogatás megállapítására.

A 33/2016(XI.23.) számú önkormányzati határozat egyéb pontjait nem módosítják.

A képviselő-testület felkéri a polgármestert gondoskodjon a megállapított Karácsonyi támogatások kiosztásáról.

 **Határidő**: **2016. december 22.**

 **Felelős**: **Farkas Tiborné polgármester**

1. **Viziközmű üzemeltetési szerződés módosítás megtárgyalása
Előadó: Farkas Tiborné polgármester**

**Farkas Tiborné polgármester:** Ismertette a napirend tárgyában kiküldött írásos előterjesztést. Kérte a képviselőket mondják el véleményüket.

Kérdés, hozzászólás nem hangzott el.

**Farkas Tiborné polgármester:** Indítványozta az ivóvízközmű és szennyvízközmű üzemeltetési szerződés módosítás előterjesztésben foglaltaknak megfelelő elfogadását.

Kérdés, hozzászólás az előterjesztéssel kapcsolatban nem hangzott el, az **ülést levezető** **polgármester** a napirend tárgyalását lezárta és megállapította, hogy az ülés határozatképes, jelenlévő képviselők 5 fő, majd szavazásra bocsátotta az elhangzott indítványt.

Gősfa Község Önkormányzati Képviselő-testülete 5 igen egyhangú szavazattal az alábbi határozatot hozta:

**Gősfa Község Önkormányzati Képviselő-testületének
36/2016.(XII.19.) számú határozata**

Gősfa Község Önkormányzati Képviselő-testülete a tulajdonában álló szennyvízközmű és a tulajdonában álló ivóvízközmű üzemeltetése vonatkozásában a vagyonértékeléssel alátámasztott bérleti üzemeltetési szerződést az előterjesztésben foglalt tartalommal 2017. január 1. napjával történő hatályba lépéssel elfogadja.

A bérleti üzemeltetési szerződések hatályba lépésével egyidejűleg a szennyvíz és ivóvízközmű vonatkozásában korábban megkötött üzemeltetési szerződések hatályukat vesztik.

A képviselő-testület felhatalmazza a polgármestert a szennyvízközmű és az ivóvízközmű bérleti üzemeletetési szerződés aláírására.

 **Határidő**: **2017. január 30.**

 **Felelős**: **Farkas Tiborné polgármester**

1. **2016-2030 Gördülő fejlesztési terv módosítása
Előadó: Farkas Tiborné polgármester**

**Farkas Tiborné polgármester:** A napirenddel kapcsolatosan ismertette az írásos előterjesztést**.** Kérte a képviselőket mondják el véleményüket.

Kérdés, hozzászólás nem hangzott el.

**Farkas Tiborné polgármester:** Indítványozta a 2016-2030 Gft módosítás elfogadását az előterjesztésben foglaltaknak megfelelően Gősfa és Gősfa-Csöngetmajor tekintetében.

Kérdés, hozzászólás az előterjesztéssel kapcsolatban nem hangzott el, az **ülést levezető** **polgármester** a napirend tárgyalását lezárta és megállapította, hogy az ülés határozatképes, jelenlévő képviselők 5 fő, majd szavazásra bocsátotta az elhangzott indítványt.

Gősfa Község Önkormányzati Képviselő-testülete 5 igen egyhangú szavazattal az alábbi határozatot hozta:

**Gősfa Község Önkormányzati Képviselő-testületének
37/2016.(XII.19.) számú határozata**

Gősfa Község Önkormányzati Képviselő-testülete az Észak-zalai Víz- és Csatornamű Zrt által készített 2016. évi módosított 15 éves gördülő fejlesztési tervben leírtakkal -2016-2030 időszakra- egyetért, azt az írásos előterjesztésben foglaltaknak megfelelően elfogadja.

1.) A képviseletre jogosult Önkormányzat Képviselő-testülete a 11-29771-1-001-00-11 MEKH azonosító kóddal rendelkező Csöngetmajor –IV víziközmű-rendszer gördülő fejlesztési tervében szereplő MEKH által elfogadott 2016.évre vonatkozó még meg nem rendelt munkákat megrendeli az Észak-zalai Víz-és Csatornamű Zrt-től.

2.) A képviseletre jogosult Önkormányzat Képviselő-testülete a 11-29771-1-001-00-04 MEKH azonosító kóddal rendelkező Gősfa–IV víziközmű-rendszer gördülő fejlesztési tervében szereplő MEKH által elfogadott 2016.évre vonatkozó még meg nem rendelt munkákat megrendeli az Észak-zalai Víz-és Csatornamű Zrt-től.

1. **Egyebek**
	* **Pályázat I. világháborús hadisírok és emlékművek helyreállítására
	Előadó: Farkas Tiborné polgármester**

**Farkas Tiborné polgármester:** A napirenddel kapcsolatosan elmondta, hogy a Honvédelmi Minisztérium Hadtörténeti Intézet és Múzeum pályázatot hirdetett I. világháborús hadisírok és emlékművek felújítására. Gősfa településen található köztemetőben a pályázat segítségével lehetőség nyílik ezen világháborús emlékmű felújítására. Kérte a képviselőket mondják el véleményüket.

Kérdés, hozzászólás nem hangzott el.

**Farkas Tiborné polgármester:** Indítványozta, hogy az önkormányzat nyújtson be pályázatot a Honvédelmi Minisztérium Hadtörténeti Intézet és Múzeum által meghirdetett I. világháborús hadisírok és emlékművek rendbetétele, felújítása Gősfa község önkormányzatának tulajdonában álló 37/2 hrsz. alatt található temetőben lévő első világháborús emlékmű felújítására.

Kérdés, hozzászólás az előterjesztéssel kapcsolatban nem hangzott el, az **ülést levezető** **polgármester** a napirend tárgyalását lezárta és megállapította, hogy az ülés határozatképes, jelenlévő képviselők 5 fő, majd szavazásra bocsátotta az elhangzott indítványt.

Gősfa Község Önkormányzati Képviselő-testülete 5 igen egyhangú szavazattal az alábbi határozatot hozta:

**Gősfa Község Önkormányzati Képviselő-testületének
38/2016.(XII.19.) számú határozata**

Gősfa Község Önkormányzat Képviselőtestülete pályázatot nyújt be a Honvédelmi Minisztérium Hadtörténeti Intézet és Múzeum által meghirdetett I. világháborús hadisírok és emlékművek rendbetétele, felújítása, helyreállítása tárgyban kiírt pályázati felhívásra.

A pályázat keretében a Gősfa 37/2 hrsz alatt a temetőben található első világháborús emlékmű felújítását valósítaná meg.

A képviselő-testület felhatalmazza a polgármestert, hogy a pályázat benyújtása vonatkozásában a szükséges intézkedéseket tegye meg.

 **Határidő: 2017.január 31.**

 **Felelős: Farkas Tiborné polgármester**

Megkérdezte ülést levezető polgármester a jelenlévő képviselőket van-e közérdekű kérdés, hozzászólás.

Egyéb közérdeket érintő kérdés, bejelentés nem hangzott el, a polgármester megköszönte a megjelenést és a képviselő-testület rendkívüli nyilvános ülését 14,58 órakor bezárta.

**K.m.f.**

 **Farkas Tiborné Szita Gabriella
 polgármester jegyző**